**רעיונות למשחקים – הרגעים שבין הרגעים**

**טלפון שבור** – יושבים במעגל כאשר חניך אחד מחליט על מילה ולוחש אותה לאוזנו של החניך היושב לידיו. ממשיכים להעביר את המילה בסבב במעגל כאשר החניך האחרון בסבב אומר את המילה ששמע בקול רם.

**סיפור בהמשכים** – יושבים במעגל כאשר חניך אחד אומר מילה והבא אחריו צריך להמשיך אותו במילה נוספת על מנת להשלים משפט וליצור סיפור.

**הצגת סיטואציה/ חפץ בפנטומימה** – חידון תנועות

**המלך אמר** – חניך אחד בתפקיד המלך ומורה על שאר החניכים לבצע תנועות שונות כאשר לפני התנועה אומר " המלך אמר \_\_\_\_", אם החניך לא אומר את המילים " המלך אמר", חניכים שביצעו את התנועה נפסלים מהמשחק. כדאי לאפשר לחניכים שנפסלו לעבור לתפקיד המלך או לבלבל את שאר החניכים.

**דג מלוח** – החניכים מסתדרים בשורה כאשר אחד מהם עומד לפניהם במרחק. החניך היחיד עוצם את עיניו ואומר" 1,2,3, דג מלוח". בזמן הזה שאר החניכים רצים לכיוונו של החניך אך כאשר פוקח את עיניו, אסור להם לזוז. אפשר לבקש מהחניך לנסות להצחיק את שאר החניכים, ומי שצוחק – נפסל וחוזר לתחילת המסלול.

**21 שאלות** – כל חניך בתורו מקבל מדבקה על המצח עם שם של דמות /חפץ ונשאל ע"י שאר החניכים 21 שאלות על מנת להבין מי הוא?

**ים יבשה** – חלקו את הרצפה לשני חלקים ים ויבשה. בכל פעם שהמדריך אומר ים צריכים החניכים לקפוץ לאזור הנקרא ים ולהפך. אתגרו את החניכים עם מילים בעברית, חפצים שונים ועוד.

**ארבע פינות** – בוחרים שם לכל פינה (מספרים, ערים בישראל וכו'). חניך אחד עומד במרכז, עוצם את עיניו ומסתובב עם האצבע מופנית כלפי חוץ. בזמן שהחניך מסתוב, שאר החניכים רצים לעבר אחת מהפינות. כאשר החניך שבמרכז מפסיק להסתובב ומצביע על אחת הפינות, החניכים העומדים בפינה הזו צריכים לבצע משימה כלשהי ( להמציא שיר, לקפוץ על רגל אחת..)

**תופסת**

**מחבואים**

**שלושה מקלות**

**הקדרים באים**

**תפסוני**

**מי בא למסיבה?/ חוקיות**

**מולקולות** – על החניכים בקבוצה להסתדר בקבוצות על פי הוראות המדריך. כדאי לשנות את שמות הקבוצות שלמות מצחיקים או מבלבלים. למשל,במבה היא קבוצה של אחד, ביסלי היא קבוצה של שני אנשים וכו'.

**ארנבת שחורה**

**משחק הזיכרון אנושי** – מתחלקים לזוגות, כל זוג בוחר תנועה מסוימת, שימו לב שלא קיימת אותה התנועה פעמיים. חניך מתנדב מבקש מכל חניך בתורו להציג את התנועה שלו ומטרתו היא לזהות את זוגות החניכים. אפשר לבחור שני מתנדבים וליצור תחרות.

**כן/ לא/ שחור/ לבן** – בחרו מילים מסוימות שאסור לחניכים להגיד ובקשו משאר החניכים לשאול שאלות שיגרמו לחניך להגיד את המילה האסורה.

**סלט פירות** – יושבים במעגל כאשר המדריך מחלק שם של פרי לכל חניך – בננה, תפוח, תפוז וכו', כך שמספר חניכים חולקים את אותו השם. חניך מתנדב אחד עומד במרכז ומכריז על אחד הפירות. על החניכים בעלי שם הפרי שנאמר לקום ולהחליף מקומות, על החניך העומד במרכז לתפוס מקום במעגל.

**החלפת מקומות** – חניך אחד עומד במרכז המעגל, שאר החניכים צריכים להתחלף במקום עם מישהו אחר במעגל, תוך יצירת קשר עין עם אותו החניך והבנה כי מתחלפים במקומם ללא מילים. על החניך במרכז לזהות מי הזוגות שמתכננים להחליף מקום לפני שעשו זאת.

**קווא קווא דלה אומה**

**7 בום**

**משחק החפצים** – כל זוג חניכים מקבל חפץ סתמי (כיסא, מנורה...) ונדרשים להמציא לחפץ שימוש אחר. אפשר להציג כפנטומימה.

**מנהל הרדיו** – חניך אחד הוא מנהל הרדיו. שאר הקבוצה בוחרת שיר לשיר יחד ומנהל הרדיו משתמש בכפתור ווליום דמיוני על מנת להגביר או להחליש את עוצמת הקול של המקהלה.

**ה"אההה" הארוך ביותר** – המדריך מגדיר זמן מסוים בו נדרשים כל חברי הקבוצה להשתתף במשימה. חניך אחד מתחיל ואומר "אהההה" עד שנגמר לו האוויר. כאשר מפסיק, החניך הבא בתור אחריו מתחיל ואומר "אהההה" וכך הלאה עד שנגמר הזמן. המטרה היא להמשיך להגיד "אהההה" בתורות מבלי לעצור.